ODE TIL VIRUSET – DEL 5

Skrevet av Torbjørn Sakseide, 4 april 2020

Jeg gjør spesielt oppmerksom på at dette er en blanding av filosofi og satire

Påsken er avlyst i fjellet men det er lov å feriere i egen båt

Russen fortviler over ubrukte dyre russebusser og en bisarr russelåt

Skoler og barnehager holder stengt og foreldrene føler hjemmet som et fengsel

Det er første gang i nyere historie at nordmenn til jobben føler lengsel

Nordlendingene, utakknemlige som de er, vil ikke ha besøk av et virus fra sør

På Finnmarksvidda rein i tusenvis dør

Ut med turister, arbeidsfriske mennesker, og kommunene sine grenser stenger

Men allikevel de krever at vi jernbanen til Tromsø forlenger

Nå tenker jeg også på de som har bygget seg kjempedyre hytter som de med utleie lånet skal betjene

De forventer å at de vil få reduserte beskatninger og derved at de på felleskapets penger skal tjene

Finansieringen har skjedd med risiko i hus

Selvsagt i bytte mot en bolig til barna eller sommerferie på Granka i sus og dus

Jeg har tidligere predikert at vi om cirka 9 måneder kommer til å se resultater av mer tid til hverandre

Det er tid for mor og far sine sexvaner å endre

Utrolige mange etter stimulerende redskaper søker

Legg fra dere redskapene og la naturlig sex føre til at antallet fødsler øker!

I Norge viser Erna og Regjeringen og Stortinget tendenser til lederskap

I USA briljerer Donald Trump med ufattelig stor grad av dumskap

Hans daglige show er dominert av et megastort behov for selvhevdelse

Han neglisjerer selvsagt råd fra Dr Fauci som er opptatt av nasjonens helse

Butikkene selger nå brettspill som ludo, risk og monopol

For å overleve dette tidsfordriv foreldrene ofte oppsøker det lokale vinmonopol

I disse dager gir far blaffen om ungene slår han i sjakk

Bare han i ubegrensete mengder kan nyte sin billige cognac

Mange av barna kan ikke lenger med sine venner henge

De må være hjemme og ingen kan se at foreldrene de vil denge

Jeg blir fortvilet, så satans forjævla forbannet og må her ty til min egen sensur

La oss samle overgriperne sammen på torget i et bur, da føler de seg kanskje lur

Det er godt å få blåse ut sin frustrasjon her hvor jeg sitter trygt hjemme

Det er min bønn at vi må kjempe og at vi ikke de svake i samfunnet må glemme

På rettferdighet, rettskaffenhet og likhet vi landet bygget har

Jeg håper at ikke egoisme og selvopptatthet dette samfunnet vårt overtar

--------------------------------------------------------------------------------------------------

Nå står påsken for tur, ferietid for mange og høytid for andre.

Mine tanker går til de som i disse vanskelige tider holder hjulene i gang for at vi alle sammen skal være trygge. De som jobber med samfunnskritisk infrastruktur, de som utsetter seg selv (og sine) for smitte og sykdom, og de som påtar seg ekstraordinære byrder.

Mine tanker går selvsagt til også de som har mistet sitt arbeid og sin inntekt. La oss gjennom solidaritet og positiv samhandling sørge for at vi hjelper hverandre, ikke vær egoist og ikke vær selvopptatt. For meg som rotarianer handler det om etikk og moral.

Nå da jeg også har blitt bestefar, og i refleksjon om det som foregår i dag, husket jeg på en sang fremført av Lillebjørn Nilsen (opprinnelig Per Seeger) som kan være til ettertanke.

<https://www.youtube.com/watch?v=GH972-mTB3I>

PS: Innledningen har reklameinnslag.

God påske alle sammen.